16.séria

### Hlavné postavy série

Ivana Schwarzová, Jarmila Švehlová, Tomy Weiss, Inge Prieložná, Julo Prieložný, Oľga Molnárová, Igor Molnár

## Ďalšie série

### Ďalšia séria

**16.séria** je vysielacia sezóna populárneho televízneho seriálu *Panelák*, ktorá bola vysielaná na televízií JOJ od 29.marca do 30.augusta 2017. Hlavnou ústrednou postavou deja bola aj naďalej Ivana Schwarzová. 16.séria bola výnimočná tým, že sa Panelák vrátil po vyše ročnej prestávke na televízne obrazovky.

## Návrat na televízne obrazovky

V roku 2017 sa pri príležitosti 15. výročia našej televízie opäť vracia na televízne obrazovky, pričom sa brány na Paneláku otvoria už 29. marca. Veľká seriálová rodina, ktorú od samého začiatku tvoria tí najlepší slovenskí herci, zažila mnohé príchody nových tvárí či odchody stálic, no je výnimočná svojou súdržnosťou a motiváciou tvoriť originálny a kvalitný seriál pre slovenské publikum. Zárukou úspechu seriálu sú aj dejové linky inšpirované každodenným životom. Šikovní scenáristi v nich vždy reagujú na súčasné spoločenské dianie, ktoré šijú na mieru hercom do dialógov, často s vtipným nádychom, a preto majú diváci z postáv reálnejší pocit a navyše sa s nimi radi zasmejú. O kostýmy postáv sa v novej sérii stará kostýmová výtvarníčka Iveta Haasová, vzhľad ateliérov navrhol architekt Jaroslav Holota. Seriál mapuje dej všetkých postáv, ktoré bývajú v paneláku.

## Obsah série

Zo starých obyvateľov spoznajú diváci Ivanku Švehlovú (Diana Mórová), ktorá najnovšie kraľuje v bare na prízemí. Zdedila ho po manželovi Jakubovi, ale s podmienkou, že spolumajiteľky budú dve. Komplikáciou je, že Ivana bude viesť bar s osobou, ktorú z hĺbky duše neznáša. So svokrou Jarmilkou (Hana Gregorová)! Jej „sokyňa“ si privedie do paneláku niekoho, s kým nikto, ale naozaj nikto nerátal... Diváci budú sledovať osud novej štvorčlennej rodiny Prieložných, ktorá sa ocitá vo veľkej kríze – matka Inge (Lucia Lapišáková) nezvláda neveru svojho manžela Jula (Marcel Ochránek) a stavia sa k riešeniu krízy veľmi svojsky. Každý má v konflikte svoju pravdu a najviac to ovplyvní životy ich detí. V novom Paneláku sa objaví aj byt plný mladých študentiek (Natália Germániová, Anna Nováková a Broňa Kováčiková). Maslák zasa vo svojom byte ubytuje svojho človeka Tomyho (Milo Kráľ), ktorý bude strážiť veľmi dôležitú osobu, teda Paulu (Sárka Suchovská). Z počiatočnej nenávisti sa medzi nimi vyvinie zaujímavý vzťah. Čerstvý dôchodca Igor (Vlado Černý) má o živote penzistu inú predstavu ako jeho manželka Olinka (Hana Letková), čo do príbehu prináša plno komických situácií. Svojská zubárka Timea Kirschner (Lujza Garajová Schrameková) si vo svojej ambulancii nedáva servítku pred ústa a bude to práve ona, kto bude v paneláku hodnotiť a komentovať aktuálne spoločenské dianie na Slovensku.

## Hlavné postavy

* Diana Mórová ako Ivana Schwarzová
* Hana Gregorová ako Jarmila Švehlová
* Lucia Lapišáková ako Ingrid Prieložná
* Marcel Ochránek ako Július Prieložný
* Hana Gajdošová-Letková ako Oľga Molnárová
* Vlado Černý ako Igor Molnár
* Milo Kráľ ako Tomáš Weiss
* Sára Suchovská ako Paula
* Sabrína Grláková ako Terézia Švehlová
* Jakub Prachař ako Míša
* Broňa Kováčiková ako Lea Martinková
* Anna Nováková ako Daniela Šrameková
* Natália Germániová ako Jana Šrameková

## Epizódy

Všetky epizódy nájdete na https://www.joj.sk/panelak/archiv.

## Zaujímavosti

* Väčšina postáv z predošlých sérií sa vytratila.
* Medzi postavy, ktoré ostali v Paneláku aj z predošlej série patria: Ivana, Michal, Miška, Terezka, Angie, Imro, Luky, Vilo, Angelika a Karol.
* Marcel Maslovič sa priamo v žiadnej epizóde nevyskytol, jeho postava je tu však často spomínaná.
* Postavami, ktoré sa vrátili do Paneláku po dlhšej odmlke sú Jarmila Švehlová, Milan Kordiak a  Anička Maslovičová.

Kategória:Série
Kategória:Nový Panelák